open-index/open-wikipedia-markdown huggingface dataset:
Zheng Qinwen

**Zheng Qinwen** (; s. 8. lokakuuta 2002) on kiinalainen tennispelaaja ja olympiavoittaja. Parhaimmillaan hän on ollut kaksinpelissä WTA-listan sijalla 7 tammikuussa 2024. Hän on voittanut urallaan neljä WTA-turnausta kaksinpelissä.

Zheng pelasi WTA-kiertueella ensimmäisen kerran vuonna 2021 Palermo Ladies Openissa, jossa hän saavutti myös ensimmäisen voittonsa kukistamalla ensimmäisellä kierroksella Ljudmila Samsonovan. Vuoden 2022 Australian avoimissa Zheng teki grand slam -debyyttinsä voittaen ensimmäisellä kierroksella Aljaksandra Sasnovitšin. Toisella kierroksella hän hävisi viidenneksi sijoitetulle María Sákkarille. Turnauksen jälkeen hän nousi maailmanlistalla 100 parhaan joukkoon sijalle 80.

Vuonna 2023 Zheng voitti uransa ensimmäisen WTA-turnauksen Palermo Ladies Openissa, jossa hän voitti finaalissa Jasmine Paolinin erin 2–1 (6–4, 1–6, 6–1). Samana vuonna Zheng voitti toisen turnauksensa Zhengzhou Openissa kukistaen finaalissa Barbora Krejčíkován. Vuoden 2024 Australian avoimissa Zheng eteni urallaan ensimmäistä kertaa grand slam -turnauksen loppuotteluun. Zheng hävisi loppuottelun Aryna Sabalenkalle. Pariisin olympialaisissa Zheng eteni naisten kaksinpelissä loppuotteluun, jossa hän onnistui kaatamaan välierissä Iga Świątekin. Loppuottelussa Zheng voitti olympiakultaa kukistaen suoraan kahdessa erässä Donna Vekićin. Zhengistä tuli ensimmäinen kiinalainen, joka on voittanut tenniksen kaksinpelissä olympiakultaa.

## Lähteet
Sèvre

**Sèvre** voi tarkoittaa seuraavia:

* Sèvre Nantaise, Loiren sivujoki Ranskassa
* Sèvre Niortaise, Atlanttiin laskeva joki Ranskassa
* La Forêt-sur-Sèvre, kunta Ranskassa

## Katso myös
* Deux-Sèvres, Ranskan departementti
* Sèvres, kunta Hautes-de-Seinen departementissa Pariisin länsipuolella.
Dikumyyliperoksidi

**Dikumyyliperoksidi** (C18H22O2) on orgaanisiin peroksideihin kuuluva aromaattinen orgaaninen yhdiste. Yhdistettä voidaan käyttää esimerkiksi radikaali-initiaattorina polymeerien ja muiden yhdisteiden valmistuksessa.

## Ominaisuudet, valmistus ja käyttö
Huoneenlämpötilassa dikumyyliperoksidi on valkoista tai kellertävää kiteistä ainetta. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin. Kuumennettaessa aine hajoaa 130 °C:n lämpötilassa. Dikumyyliperoksidi on voimakas hapetin.

Dikumyyliperoksidia valmistetaan hapettamalla metyylistyreeniä vetyperoksidilla. Toinen tapa on kumeenihydroperoksidin ja kumyylialkoholin tai kumyylikloridin reaktio, jota katalysoivat esimerkiksi trietyylifosfaatti tai sinkkikloridi. Tuote puhdistetaan kiteyttämällä tai alipainetislauksella.

Dikumyyliperoksidia käytetään radikaali-initiaattorina polyeteenin, polypropeenin ja polystyreenin valmistuksessa ja polyesterihartsien, luonnonkumin ja silikonikumien ristiinsilloittajana. Orgaanisen kemian synteeseissä yhdistettä käytetään radikaali-initiaattorina muun muassa syklisonti- ja metylointireaktioissa sekä aromaattisten nitroyhdisteiden ja alkaanien välisessä amiineja muodostavassa reaktiossa.

## Lähteet
6.5 mm Creedmoor

**6.5 mm Creedmoor** (6,5 × 48 mm) on keskikokoinen Hornadyn kehittämä patruuna. Se kehitettiin alun perin pitkänmatkan tarkkuusammuntaan, mutta sitä on alettu myös käyttää metsästyksessä. 6.5 mm Creedmoor on myös menestynyt asevoimien tarkka-ampumiskäytössä.

## Lähteet
Päivät kuin unta

**Päivät kuin unta** on seuraavien teosten nimi:

* *[[20 suosikkia – Päivät kuin unta|Päivät kuin unta]]*, Arto Sotavallan albumi vuodelta 1996
* *[[Päivät kuin unta (Tapio Heinosen albumi)|Päivät kuin unta]]*, Tapio Heinosen albumi vuodelta 2008
* *[[Päivät kuin unta (elokuva)|Päivät kuin unta]]*, Elias Koskimiehen ohjaama elokuva vuodelta 2010
* *[[Päivät kuin unta (vuoden 2024 elokuva)|Päivät kuin unta]]*, Mika Kiiskisen ohjaama elokuva vuodelta 2024.
Pyhän Paavalin luterilainen katedraali

**Pyhän Paavalin luterilainen katedraali** () tai () on Ukrainan Odessassa sijaitseva evankelis-luterilainen kirkkorakennus. Se sijaitsee Odessan Prymorskyin piirissä, kaupungin historiallisen keskustan alueella. 

Alkujaan vuonna 1827 valmistuneen kirkkorakennuksen ulkonäkö ja koko ovat muuttuneet vuosien kuluessa. Rakennuksen perustukset tehtiin vuonna 1824, mutta jo kesäkuussa keskeneräinen rakennus romahti. Kirkkorakennus valmistui vuonna 1827. Vuonna 1838 voimakas maanjäristys vaurioitti kirkkoa. 1800-luvun lopulla kirkko päätettiin rakentaa uudelleen, että sinne mahtuisi yli 1&nbsp;000 ihmistä. 

Venäjän vallankumouksen seurauksena kirkko otettiin haltuun ja suljettiin. Sodan jälkeen siitä tehtiin Neuvostoliitossa voimistelusali. Rakennuksen kunto rapistui. Vuonna 1976 rakennus paloi. Tapahtuman arveltiin olleen tuhopoltto, mutta tekijöitä ei tavoitettu. Palon jälkeen rakennusta ei korjattu, vaan siitä muodostui asunnottomien suoja. Lopulta, vuosina 2005–2010 rakennus kunnostettiin uudelleen. Yli seitsemän miljoonaa euroa maksaneiden korjausten päärahoittaja oli Baijerin luterilainen kirkko Saksasta.  


St. Paul Cathedral in Odessa.JPG|Kirkko 1890-luvulla (ennen vuotta 1895).
345 Одеська лютеранська церква (кірха) до перебудови.jpg|Kirkko joskus 1800-luvulla.
Vue de Odessa D'Eglise allimande German Church.JPG|Pyhän Paavalin kirkko 1910 (noin 1912–1917).
Новосельського вул., 68 - 01.jpg| Kirkko syyskuussa 2013.

## Lähteet

## Aiheesta muualla
Mania (kappale)

**Mania** (tyyliteltynä **MANIA**) on suomalaisen rap-artistin Sexmanen 11. tammikuuta 2024 julkaistu musiikkikappale, jolla hän osallistui samanvuotiseen Uuden Musiikin Kilpailuun. Kappale sai kilpailussa yhteensä 108 pistettä ja jäi kuudenneksi eli toiseksi viimeiselle sijalle.

## Listasijoitukset

## Lähteet
Koputtelu

**Koputtelu** eli **koputtelututkimus** eli **perkussio** eli **perkutointi** on lääketieteellinen toimenpide, jossa eri kohtiin rintakehän pinnalle asetettua sormea naputellaan toisen käden sormella. Naputtelun synnyttämien äänten vaihtelua havainnoimalla voidaan päätellä keuhkojen ja muidenkin elinten tilaa ja mahdollisia sairauksien aiheuttamia muutoksia niissä.

Koputusäänen perusteella voidaan päätellä koputuskohdan alla olevien elinten ilmapitoisuus, ja näin saada selville muun muassa keuhkojen, maksan ja sydämen rajat. Samoin voidaan selvittää keuhkojen eri osien ilmapitoisuus sekä keuhkopussissa ja vatsaontelossa olevat nestekeräytymät.

Elimet kuten keuhkot, maksa ja sydän pitävät koputeltaessa aina samanlaista ääntä, mutta koputteluääni muuttuu, jos elimessä on jotain vialla. Koputtelututkimuksen avulla voidaan esimerkiksi todeta ihmisen keuhkoissa oleva neste.

Myös eläinten keuhkoja voidaan tutkia koputtelemalla. Hevosen keuhkojen varovaisella koputtelulla voidaan havaita keuhkojen tiheyttä lisäävät tekijät, kuten keuhkopussin nestepurkautumat (pleuran effuusio), kasvainten ja paiseiden massat sekä sydänpussin nestepurkautumat (perikardiumin effuusio). Aikuisten nautojen vatsakalvontulehdusta eli peritoniittia diagnosoitaessa voidaan käyttää apuna vatsaontelon seinämän koputtelua kumivasaralla, ja kipureaktioiden tarkkailua. Kipuähkäisy kuuluu parhaiten kuuntelemalla stetoskoopilla henkitorven kohdalta.

Kivun sijainnin potilas pystyy yleensä paikallistamaan itse, mutta sijainnin arviointiin käytetään alkuvaiheessa myös käsin tunnustelua, koputtelua ja kuuntelua.

Tutkimusmenetelmänä koputtelu oli merkittävä edistysaskel. Sen kehitti itävaltalainen lääkäri Leopold Auenbrugger (1722–1809).

## Lähteet
*
*
*
*
*

### Viitteet
Cole Schwindt

**Cole Schwindt** (s. 25. huhtikuuta 2001 Kitchener, Ontario, Kanada) on kanadalainen jääkiekkoilija, joka pelaa NHL-joukkue Vegas Golden Knightsin organisaatiossa. Schwindtin pelipaikka on oikea laitahyökkääjä ja hän laukoo oikealta.

Ennen NHL-uraansa Schwindt pelasi kolmen kauden ajan OHL-joukkue Mississauga Steelheadsissa. Florida Panthers varasi hänet kolmannella kierroksella 81. varausvuorolla . Heinäkuussa 2022 Panthers kauppasi Schwindtin, Jonathan Huberdeaun, MacKenzie Weegarin ja ehdollisen ensimmäisen kierroksen varausvuoron vuoden 2025 varaustilaisuudessa Flamesiin vaihdossa Matthew Tkachukiin ja ehdolliseen neljännen kierroksen varausvuoroon vuoden 2025 varaustilaisuudessa. Schwindt on pelannut neljä NHL:n runkosarjan ottelua ilman tehopisteitä. Uran tilastot päivitetty 24. tammikuuta 2024. Lokakuussa 2024 Flames asetti Schwindtin siirtolistalle, josta Vegas Golden Knights poimi hänet joukkueeseensa.

## Lähteet
Hainanin sademetsän kansallispuisto

**Hainanin sademetsän kansallispuisto** on luonnonsuojelualue Kiinassa Hainanin saarella. Puisto sijaitsee saaren keskisessä eteläosassa. Sen pinta-ala on noin 4270 km2.

Puisto koostuu viidestä osa-alueesta. Bawangling on ainoa paikka, jossa elää äärimmäisen uhanalainen gibbonilaji *[[Nomascus hainanus]]*. Siellä tavataan myös kotoperäisiä lintulajeja kuten hainaninuunilintu, hainanintäpläfasaani ja hainaninpyy. Muut alueet ovat Wuzhishan, Yinggeling, Jianfengling ja Datian. 

Kiina on ehdottanut puistoa Unescon maailmanperintöluetteloon.

## Lähteet
Alex de Minaur

**Alex de Minaur** (s. 17. helmikuuta 1999) on australialainen tennispelaaja. Parhaimmillaan hän on ollut kaksinpelissä ATP-listan sijalla 9 helmikuussa 2024. Hän on voittanut urallaan seitsemän ATP-turnausta kaksinpelissä.

De Minaur teki Grand Slam -debyyttinsä Australian avoimissa saatuaan turnaukseen villin kortin. Hän kohtasi Gerald Melzerin ensimmäisellä kierroksella ja voitti viidessä erässä pelastettuaan ottelupisteen neljännessä erässä. Toisella kierroksella hän hävisi Sam Querreylle.

Vuonna 2019 de Minaur voitti Sydney Internationalissa uransa ensimmäisen ATP-mestaruuden kukistaen finaalissa Andreas Sepin erin 2-0 (7–5, 7–6(7–5)). Kesäkuussa hän voitti toisen mestaruuden Atlanta Openissa ja kolmannen Zhuhai Championships -turnauksessa. De Minaur osallistui vuoden 2019 Next Generation ATP Finals turnaukseen, jossa hän voitti lohkovaiheessa Alejandro Davidovich Fokinan, Miomir Kecmanovićin ja Casper Ruudin. De Minaur voitti Frances Tiafoen välierissä, mutta finaalissa hän hävisi italialaiselle Jannik Sinnerille.

Maaliskuussa 2023 de Minaur voitti seitsemännen ATP-mestaruuden ja uransa ensimmäisen ATP 500 -tittelinsä Meksikon avoimissa kukistamalla Tommy Paulin finaalissa. Hän palasi turnauksen jälkeen rankingin 20 parhaan joukkoon maaliskuussa 2023. Elokuussa Kanadan avoimissa de Minaur pääsi ensimmäistä kertaa ATP 1000 luokan loppuotteluun, jossa hän kohtasi Jannik Sinnerin. De Minaur hävisi erin 2-0 (6–4, 6–1).

## Lähteet

## Aiheesta muualla
*
Károly Aggházy

**Károly Aggházy** (30. lokakuuta 1855 Pest – 8. lokakuuta 1918 Budapest) oli unkarilainen säveltäjä ja pianisti.

Aggházy opiskeli Franz Lisztin johdolla ja tuli Euroopassa tunnetuksi ensisijaisesti kamarimusiikin esittäjänä yhteistyössä viulisti Jenő Hubayn kanssa. Aggházy opetti pianonsoittoa konservatorioissa Berliinissä ja Budapestissa. Hänen sävellyksiään julkaistiin Budapestissa, Berliinissä, Leipzigissa ja St. Louisissa Missourissa. Aggházyn teosten joukossa ovat muiden muassa ooppera *Maritta* (kantaesitetty 1897) ja kantaatti *Rákóczi* (1905).

## Lähteet

## Aiheesta muualla
* IMSLP: nuotteja
Luzoninsalmi

**Luzoninsalmi** on salmi Taiwanin ja Filippiinien Luzonin saaren välissä. Se yhdistää Etelä-Kiinan meren Filippiinienmereen. Salmi on noin 360 kilometriä leveä, ja sen keskisyvyys on 1&nbsp;400 metriä.

Salmessa on useita saaria, ja sen eteläosissa on Batanes- ja Babuyansaaret. Saaret jakavat salmen useaan kanaaliin, joista merkittävimmät ovat Babuyanin kanaali, Balintangin kanaali ja Bashin kanaali.

Koska Luzoninsalmi yhdistää Etelä-Kiinan meren Tyynenmeren länsiosiin, se on merkittävä laivaväylä. Lisäksi sitä pitkin kulkee tietoliikennekaapeleita, jotka yhdistävät Japania, Etelä-Koreaa ja Kaakkois-Aasiaa.

## Lähteet

## Aiheesta muualla
Karnali (joki)

**Karnali** (, Intiassa **Ghaghara**, , Tiibetissä **Mapcha Tsangpo**, , ) on Tiibetistä alkunsa saava Gangesin vasemmanpuoleinen sivujoki. Karnali on Nepalin pisin joki (507&nbsp;km), virtaamaltaan Gangesin suurin sivujoki, ja Jamunan jälkeen Gangesin pisin sivujoki.

Karnalin lähteet ovat Tiibetin ylängöllä Himalajan pohjoispuolellaa, ja se laskee Nepalin halki Intiaan, missä se yhtyy Shardajokeen Brahmaghatissa Uttar Pradeshin osavaltiossa. Tämän jälkeen joki tunnetaan Ghagharana, ja se laskee Gangesiin Revelganjissa Biharin osavaltiossa. Joenvarren kaupungeista tärkein on Ayodhya Intiassa.

## Reitti
Karnali saa alkunsa Mapchachungon jäätiköiltä Tiibetistä, läheltä Manasarowarjärveä. Se virtaa etelään halki eräiden Nepalin syrjäisimpien seutujen lävitse. 202 km pituinen Seti yhtyy Karnaliin Dotin piirikunnassa. Toinen sivujoki, 264 km pituinen Bheri, joka saa alkunsa Dhaulagirin seudulta, yhtyy Karnaliin Kuineghatin lähellä Surkhetin piirikunnassa.

Kulkiessaan etelään halki Siwalikvuorten, joki jakautuu kahtia itäiseen Geruwa- ja läntiseen Kaurialajokeen, jotka yhtyvät Intian rajan eteläpuolella lähellä Chisapania. Se virtaa kaakkoon Uttar Pradeshin ja Biharin läpi kunnes se kohtaa Gangesin Revelganjissa, Chapran lounaispuolella.

### Valuma-alue
Karnalin laakso on Dhaulagirin ja Nanda Devin vuoristojen välissä. Sen valuma-alue on 127&nbsp;950&nbsp;km2, josta 55&nbsp;% on Nepalin ja 45&nbsp;% Intian puolella. Karnalin kokonaisvirtaama on 94&nbsp;400 miljoonaa&nbsp;m3/a. 

## Luonto
Bardian kansallispuisto sijaitsee Karnalin jokilaaksossa Nepalissa. Puistossa on kaksi intiannorsujen laumaa, ja siellä on myös useita kaurislajeja, gaureja, nilgauantilooppeja ja himalajantareja. 

Karnalijoessa elää myös uhanalaisia suokrokotiileja, gaviaaleja ja harvinaisia gangesindelfiinejä.

## Lähteet
Germaniitti

**Germaniitti** on harvinainen mineraali, joka esiintyy pieninä pitoisuuksina muiden mineraalien yhteydessä. Mineraali löydettiin vuonna 1920 Tsumebin malmiesiintymästä nykyisen Namibian alueelta ja myöhemmin mineraalia on löydetty muun muassa Ranskasta ja Bulgariasta.

Mineraalin koostumus vaihtelee jonkin verran. Noin puolet sen painosta on kuparia ja kolmasosa rikkiä. Lisäksi mineraali sisältää germaniumia ja siinä voi olla myös noin 0–10 painoprosenttia rautaa ja noin 0–5 painoprosenttia sinkkiä. Näiden alkuaineiden lisäksi germaniitissä voi olla pieniä määriä arseenia, vanadiinia, galliumia, tinaa, antimonia, volframia, molybdeeniä, lyijyä tai hopeaa. Germaniitin kiderakenne on lähes samanlainen kuin stanniinilla ja kolusiitilla.

## Lähteet

## Aiheesta muualla
*Webmineral: Germanite Mineral Data 
*Mindat: Germanite 
*Handbook of Mineralogy: Germanite  (pdf)
Lop Nurin kansallinen villikamelien rauhoitusalue

**Lop Nurin kansallinen villikamelien rauhoitusalue** () on vuonna 1986 perustettu luonnonsuojelualue Xinjiangin alueella Kiinassa. Se on yksi viimeisistä villikamelien esiintymisalueista.

Lop Nurin kansallinen villikamelien rauhoitusalue sijaitsee aavikkoisella seudulla, jossa Kiina teki aikoinaan ydinkokeita. Alueella on suolaisia ja kausittain kuivuvia järviä sekä soita. Lop Nurin pitkälti kuivunut järvi sijaitsee keskellä aluetta. Alueen keskimääräinen vuosittainen sademäärä on alle 100 millimetriä. Rauhoitusalueen pinta-ala on 61&nbsp;200 neliökilometriä. Siellä vallitsevat äärimmäiset olosuhteet, sillä talvet ovat hyvin kylmiä (jopa alle -40 celsiusta) ja kesät lyhyitä, mutta kuumia (jopa yli 55 celsiusta). Villikameleita elää alueen vuorten laaksoissa. Villikamelien alueella juomavesi on merivettä suolaisempaa ja niiden ravintoa ovat piikikkäät, sitkeät aavikkokasvit. Villikamelien lisäksi alueella elää gobinkarhuja, argaaleja, aasianvilliaaseja ja kuhertajagaselleja.

Lop Nurin kansallista villikamelien rauhoitusaluetta valvoo Xinjiangin ympäristönsuojelun laitos.

## Lähteet
Cheng Wen-tsan

**Cheng Wen-tsan** (; s. 6. heinäkuuta 1967) on taiwanilainen Demokraattista edistyspuoluetta edustava poliitikko, joka on toiminut Kiinan tasavallan varapääministerinä vuodesta 2023 lähtien. Aiemmin hän on toiminut Taoyuanin kaupunginjohtajana sekä maan informaatioministerinä.

Cheng valmistui vuonna 1990 sosiologian kandidaatiksi Taiwanin kansallisesta yliopistosta. Vuosina 1998–2002 hän istui Taoyuanin piirikunnanvaltuustossa. Vuosina 2006–2007 hän toimi informaatioministerinä. Hän joutui eroamaan vuonna 2007, koska hänen syytettiin yrittäneen suostutella japanilaista televisioyritystä myymään osuutensa taiwanilaisessa televisioyrityksessä. Vuonna 2009 hän oli ehdolla Taoyuanin piirikunnanjohtajaksi; hän sai vaalissa 45,69 prosenttia äänistä ja hävisi Kuomintangin John Wulle. Vuonna 2012 hän pyrki Kiinan tasavallan parlamenttiin Taoyuanin piirikunnan 1. vaalipiiristä; hän sai vaalissa 44,65 prosenttia äänistä ja hävisi Kuomintangin Chen Ken-telle. Vuoden 2014 paikallisvaaleissa hänet valittiin kaupungiksi vastikään muutetun Taoyuanin ensimmäiseksi kaupunginjohtajaksi. Hän sai vaalissa 51 prosenttia äänistä ja voitti 47,97 prosenttia äänistä saaneen Taoyuanin viimeisen piirikunnanjohtajan, Kuomintangin John Wun. Vuonna 2018 hänet valittiin jatkokaudelle 53,46 prosentin ääniosuudella. Hän toimi kaupunginjohtajana vuoteen 2022 asti.

Vuonna 2022 paljastui, että Chengin Taiwanin kansallisessa yliopistossa tekemässä maisterintutkielmassa oli plagiarismia, minkä myötä hänen maisterintutkintonsa peruutettiin. Samana vuonna hänet nimitettiin Kiinan tasavallan jalkapalloliiton eli Kiinalaisen Taipein jalkapalloliiton puheenjohtajaksi, josta virasta hän erosi tammikuussa 2023.

31. tammikuuta 2023 Cheng nimitettiin Kiinan tasavallan varapääministeriksi.

## Lähteet
Zach Benson

**Zach Benson** (s. 12. toukokuuta 2005 Chilliwack, Brittiläinen Kolumbia, Kanada) on kanadalainen jääkiekkoilija. Hänen pelipaikkansa on vasen laitahyökkääjä ja hän laukoo vasemmalta. Benson edustaa NHL-joukkue Buffalo Sabresia.

Ennen NHL-uraansa Benson pelasi kolmen kauden ajan WHL-juniorisarjassa Winnipeg Icen joukkueessa. Buffalo Sabres varasi hänet ensimmäisellä kierroksella 13. varausvuorolla . Benson on pelannut 37 NHL:n runkosarjan ottelua. Näissä otteluissa hän on tehnyt neljä maalia ja kymmenen syöttöä eli 14 tehopistettä. Uran tilastot päivitetty 25. tammikuuta 2024.

## Lähteet
Kirkastumisen katedraali

**Kirkastumisen katedraali** () on Ukrainan Odessassa sijaitseva Ukrainan ortodoksisen kirkon kirkkorakennus. Se on ortodoksisen kirkon pääpyhäkkö Odessassa. Se sijaitsee Unescon maailmanperintökohteeksi hyväksytyn Odessan historiallisen keskustan alueella Prymorskyin piirissä. Kirkon nimi viittaa Jeesuksen kirkastumiseen. 
-
Kirkon rakennustyöt aloitettiin vuonna 1795, ja kirkko vihittiin käyttöön toukokuussa 1809. Täydennysrakentamista jatkettiin 1800-luvulla. Arkkitehti D. Frapollin suunnittelema kellotorni valmistui 1837. Vuoden 1841 jälkeen kellotorni päätettiin liittää silloiseen kirkkoon. Laajennukset jatkuivat, ja vuonna 1903 kirkko oli kooltaan eräs Venäjän keisarikunnan suurimmista; sinne sopi tuolloisten ohjeiden mukaan 9&nbsp;000 ihmistä. Kirkon pinta-ala oli 90x45 metriä, kellotornin korkeus 72 metriä. 

Kirkko tuhottiin Neuvostoliitossa vuonna 1936 perusteellisesti, rakennus purettiin ja sen kalleudet varastettiin. 1940 sen paikalle rakennettiin suihkulähde. 

Ukrainassa kirkko rakennettiin uudelleen vuodesta 1999 lähtien, ja valmistui vaiheittain vuoteen 2010 mennessä. Alkuperäisistä esineistä kirkkoon on pystytty palauttamaan kaksi ihmeitätekeväksi luokiteltua ikonia: Iverskajan Jumalanäidin ja Nikolaos Ihmeidentekijän ikonit. 
 
Venäjän hyökkäyssodassaan tekemä ilmaisku Odessaan 23. heinäkuuta 2023 vaurioitti kirkkoa. Yhdistyneiden kansakuntien kasvatus-, tiede- ja kulttuurijärjestö Unesco tuomitsi voimakkaasti Venäjän toistuvat kulttuuriperintöä tuhoavat ohjusiskut.


Odessa Sobornaya ploshad' middle XIX century.jpg|Kirkko 1840-luvulla.
Odessa old CP Dome Cathedrale.jpg|Kirkastumisen katedraali 1800-luvun loppupuolella.
Vue de Odessa La Cathedrale.JPG|Kirkastumisen katedraali (luultavasti 1900-luvun alun kuva).
Спасо-Преображенський собор, Одеса DSC8126.jpg|Kirkastumisen katedraali (2019).
Спасо-Преображенський кафедральний собор (Одеса) DJI 0076.jpg|Kirkastumisen katedraali sijaitsee Odessan Prymorskyin piirissä, kaupungin historiallisessa keskustassa.
Transfiguration cathedral odessa.jpg|Sisänäkymä (2016).
Transfiguration Cathedral in Odesa after Russian missile attack, 2023-07-23 (22).jpg|Heinäkuussa 2023 Venäjän ilmaisku vaurioitti kirkkoa.

## Lähteet

## Aiheesta muualla

* Transfiguration Cathedral (Спасо-Преображенский собор)  (skyscraperpage.com)
Leonardo AW609

**Leonardo AW609** on kehitteillä oleva kääntyväroottorinen VTOL-lentokone, jota valmistaa italialainen Leonardo. Koneen suunniteltu asiakaskunta ovat VIP-käyttäjät, energiayhtiöt ja pelastus- ja etsintäviranomaiset. Leonardon mukaan AW609 kykenee autorotaatioon ja lentämään yhdellä moottorilla. Koneen sertifiointiprosessi Euroopan unionin ilmailuviranomaisen EASA:n ja Yhdysvaltain FAA:n kanssa oli vuonna 2023 meneillään ja Leonardo toivoi saavansa molemmilta tyyppihyväksynnän vuonna 2024. Ensimmäiset asiakkaat olivat myös jo tilanneet konetta. Maaliskuussa 2023 malesialainen Weststar Aviation -yhtiö toivoi saavansa koneita käyttöönsä jo vuoden 2024 puolivälissä.

Myyntihinnan Leonardo arvioi tulevan olemaan 20–30 miljoonaa dollaria. Koneiden valmistus tapahtuu valmistajan Yhdysvaltain Philadelphiassa sijaitsevassa yksikössä, jossa on myös AW609-lentokoulutussimulaattori.

## Historia

Vuonna 1998 italialaisen Finmeccanican tytäryritys Agusta ja yhdysvaltalainen helikopterivalmistaja Bell alkoivat yhteistyössä suunnitella kääntyväroottorista lentokonetta. Ensimmäinen prototyyppi lensi vuonna 2003. Silloinen AgustaWestland, vuodesta 2004 täysin Finmeccanican omistuksessa osti Bellin osuuden projektista vuonna 2011, jatkaen koneen kehittämistä yksin. Vuonna 2017 Finmeccanica vaihtoi nimensä Leonardoksi.

## Tekniset tiedot

## Katso myös
*Bell Boeing V-22 Osprey
*Bell V-280 Valor

## Lähteet

## Huomautukset

## Aiheesta muualla

*
Lødingenin kirkko

**Lødingenin kirkko** () on Lødingenin kunnassa Nordlandin läänissä Norjassa sijaitseva puinen pitkäkirkko vuodelta 1897.

## Lähteet

## Aiheesta muualla
Mikko O. Rysä

**Mikko Olavi Rysä** (s. 17. tammikuuta 1947 Kotka) on suomalainen ekonomi, metsänhoitaja ja eläköitynyt metsäkonelan yritysjohtaja, joka on saanut teollisuusneuvoksen arvonimen.

Rysä syntyi Markus Olavi Rysän ja Saara Mirjam Kalajan perheeseen. Hänen puolisonsa 1966–1998 oli Maija Riitta Pasanen, vuonna 2000 Rysä avioitui uudelleen Anna Outi Johanna Holman kanssa. Rysä tuli ylioppilaaksi Kuopion yhteislyseosta 1965 ja valmistui metsänhoitajaksi Helsingin yliopistosta  1969 ja ekonomiksi Helsingin kauppakorkeakoulusta 1972. Hän oli Metsätehon tutkija 1970–1972, Tehdaspuu Oy:n kehittämismetsänhoitaja ja korjuumetsänhoitaja Kouvolassa 1972–1975 ja Oy Kockums lndustri Ab:n myyntipäällikkö 1975–1979, osastopäällikkö 1979–1983 ja toimitusjohtaja 1983–1984. 

Lokomon omistaman Lokomo Forest Oy:n, vuodesta 1989 FMG Lokomo Forest Oy, toimitusjohtaja Tampereella Rysä oli 1985–1989 ja sitten Rauma-Repolan, vuodesta 1991 Rauma Oy, Timberjack-ryhmän toimialajohtaja. Vuonna 1999 hän oli Metso Oyj:n metsäkoneryhmän eli Timberjack Group Oy:n toimitusjohtaja, 2000–2001 Timberjack Corporation A John Deere Companyn toimitusjohtaja Atlantassa Georgiassa ja 2001–2005 Deere & Companyn varatoimitusjohtaja Molinessa Illinoisissa. Rysällä on ollut myös useita asiantuntija- ja luottamustehtäviä. Teollisuusneuvoksen arvonimen hän sai 2006. 

## Lähteet
Mielenvalta

**Mielenvalta** on suomalaisen death metal -yhtye Kauniin Kuolemattoman neljäs albumi. Levy julkaistiin 13. lokakuuta 2023 Noble Demon-levymerkin toimesta.

## Kappaleet

## Kokoonpano
* Olli Suvanto – laulu
* Mikko Heikkilä – laulu, kitara
* Ville Mussalo – kitara
* Jarno Uski – bassokitara
* Miika Hostikka – rummut

## Tuotanto
* Saku Moilanen (Deep Noise Studios) – rumpujen, laulujen ja basson äänitys sekä miksaus
* Svante Forsbäck – masterointi, Chartmakers West

## Arvostelut
* Kaaoszine: 

## Lähteet

## Aiheesta muualla
* 
*
Hromadskyi druh

**Hromadskyi druh** oli radikaali poliittinen ja kirjallisuuslehti. Sen päätoimittajina olivat Myh’ailo Pavlyk ja Ivan Franko, ja heitä avusti Myh’ailo Drahomanov. Lehti ilmestyi Lvivissä, ja se painettiin Drahomanovin aakkosilla. Lehteä ilmestyi vain kaksi numeroa (1878), ja molemmat Itävallan viranomaiset takavarikoivat. Lehden lakkauttamisen jälkeen Franko ja Pavlyk julkaisivat artikkelikokoelmat *Dzvin* ja *Molot*.

*Hromadskyi druhia* jatkoi *Dzvin* (’Kello’), joka oli kokoelma Frankon Lvivissä 1878 julkaisemia kirjallisia ja tieteellisiä artikkeleita. Kun se kiellettiin, se ilmestyi nimellä *Molot* (1878, ’Moukari’), joka oli erilaisia kirjaillisia ja poliittisia artikkeleita sisältävä julkaisu. Pavlyk painatti sen Drahomanovin aakkosilla Lvivissä 1878. Itävallan viranomaiset takavarikoivat sen, kuten sen edeltäjätkin.

## Lähteet
Santiago Bueno

**Santiago Ignacio Bueno Sciutto** (s. 9. marraskuuta 1998 Montevideo) on uruguaylainen jalkapalloilija. Hän edustaa Englannin Valioliigassa pelaavaa Wolverhampton Wanderersia. Pelipaikaltaan hän on keskuspuolustaja.

## Seurajoukkueura
Bueno liittyi montevideolaisseura Peñarolin junioriakatemiaan vuonna 2009. Tammikuussa 2017 hän siirtyi Peñarolista espanjalaiseen FC Barcelonaan. 

Bueno lainattiin tammikuussa 2018 Espanjan kolmannen sarjatason Peraladaan, jossa hän vietti myös kauden 2018–2019. Hän pelasi seurassa yhteensä 41 ottelua.

Buenon sopimus Barcelonan kanssa päättyi kauteen 2018–2019 ja elokuussa 2019 hän siirtyi Espanjan Segunda Divisióniin vastikään pudonneeseen Gironaan. Kaudella 2020–2021 Bueno vakiinnutti paikkansa Gironan avauskokoonpanossa ja teki 7. tammikuuta 2021 myös ensimmäisen maalinsa Gironan pelaajana Copa del Reyn toisen kierroksen ottelussa Lugoa vastaan. Kaudella 2021–2022 Bueno pelasi 31 Segunda Divisiónin ottelua, kun Girona nousi nousukarsintojen kautta takaisin Primera Divisióniin. Neljässä nousukarsintaottelussa hän pelasi täydet minuutit.

Tammikuussa 2023 Bueno allekirjoitti Gironan kanssa vuoteen 2026 ulottuvan jatkosopimuksen. Kaudella 2022–2023 Bueno pelasi Gironassa 34 Primera Divisiónin ottelua ja kaksi Copa del Reyn ottelua.

31. elokuuta 2023 Bueno siirtyi Gironasta englantilaisseura Wolverhampton Wanderersiin viisivuotisella sopimuksella. Siirtosummaksi uutisoitiin noin 12 miljoonaa euroa. Ensiesiintymisensä Wolverhamptonin pelaajana hän teki 26. syyskuuta 2023 Englannin liigacupin ottelussa Ipswich Townia vastaan. Valioliigadebyyttinsä hän puolestaan teki 27. marraskuuta 2023 Fulhamia vastaan. Hän pelasi avauskaudellaan kaikkiaan 12 valioliigaottelua. Kaudella 2024–2025 hän pelasi Valioliigassa 29 ottelua, niistä avauskokoonpanossa 18.

## Maajoukkueura
Bueno edusti vuosina 2014–2020 Uruguayn juniorimaajoukkueita. Vuonna 2017 hän voitti alle 20-vuotiaiden Etelä-Amerikan-mestaruuden ja pelasi myös vuoden 2017 alle 20-vuotiaiden MM-kilpailuissa, joissa Uruguay sijoittui neljänneksi.

Uruguayn A-maajoukkueessa Bueno pelasi ensimmäistä kertaa 24. maaliskuuta 2023 ystävyysottelussa Japania vastaan. Hän on pelannut 25. elokuuta 2025 mennessä kaikkian kuusi maaottelua, joista neljä on ollut MM-karsintaotteluita.

## Muuta
Buenon veli Gastón Bueno ja serkku Gonzalo Bueno ovat myös ammattilaisjalkapalloilijoita.

Buenolla on Uruguayn lisäksi myös Italian kansalaisuus.

## Lähteet
Susikoira Roi (kirja)

**Susikoira Roi** on Jorma Kurvisen vuonna 1976 kirjoittama nuortenkirja. Kirja on Kurvisen kirjoittaman Susikoira Roi -kirjasarjan ensimmäinen osa. Kirja voitti vuonna 1977 Pirkanmaan Plättä -palkinnon.

Susikoira Roi on ensipainoksen jälkeen julkaistu uudelleen useaan otteeseen: muun muassa vuosina 1977, 1979, 1983, 2004 ja 2022. Kirja on käännetty myös monelle eri kielelle: esimerkiksi vuonna 1988 kirja käännettiin viroksi nimellä *Hundikoer Roi*, jonka 52&nbsp;000 kappaleen painos myytiin loppuun. 

Yleisradio teki vuonna 1987 kirjaan perustuen televisiosarjan. Sarjan pääosissa näyttelivät Paavo Westerberg ja Poliisikoira Jami.

## Lähteet
Randi Blehr

**Randi Marie Blehr** (o.s. **Nilsen**; 12. helmikuuta 1851 Bergen – 13. kesäkuuta 1928 Oslo) oli norjalainen naisasianainen. Hän oli mukana perustamassa Norjan naisasialiittoa ja johti sitä vuosina 1895–1899 sekä 1903–1922. Blehr tavoitteli naisille äänioikeutta ja puhui rauhan puolesta. Hän oli naimisissa pääministeri Otto Blehrin kanssa. 
## Kuvia

Gina Krog and Randi Blehr.jpg|Gina Krog (vas.) ja Randi Blehr Gustav Lærumin pilapiirroksessa vuodelta 1907.
VFG Otto and RandiBlehr01.JPG|Randi ja Otto Blehrin hauta Vår Frelsers gravlund -hautausmaalla Oslossa.

## Lähteet

## Aiheesta muualla
Hunderfossenin seikkailupuisto

**Hunderfossenin seikkailupuisto** () on Norjan Lillehammerissa sijaitseva huvipuisto, joka on avattu vuonna 1984. Alueen pinta-ala on noin 25 hehtaaria ja kävijöitä keskimäärin 275&nbsp;000 vuosittain. Monet laitteista ammentavat Kjell Aukrustin luomasta satumaailmasta. Puisto on auki ympäri vuoden.
## Kuvia

Hunderfossen troll.jpg|Neljätoistametrinen peikkopatsas on puiston maamerkki.
Il Tempo Extra Gigante.jpg|Laitteita
Eventyrslottet i Hunderfossen Familiepark.jpg|Eventyrslottet

## Lähteet

## Aiheesta muualla
Folke Filbyter

**Folke Filbyter** oli tarun mukaan Folkunga-hallitsijasuvun kantaisä, joka eli noin 1000-luvulla. Hän sai "varsanpurijaa" tarkoittavan lempinimensä, koska hänen kerrottiin kastroineen nuoria hevosia hampaillaan. Verner von Heidenstam kirjoitti hänestä vuonna 1905 ilmestyneen nimikkoromaanin ja Carl Milles veisti romaanin pohjalta patsaan, joka on sijoitettu suihkulähteeseen Linköpingin keskustassa.
## Lähteet
Euroopan atomienergiayhteisön perustamissopimus

**Euroopan atomienergiayhteisön perustamissopimus** eli **Euratom-sopimus** on 25. maaliskuuta 1957 solmittu Euroopan atomienergiayhteisön perustamissopimus. Euratom-sopimus astui voimaan 1. tammikuuta 1958.

Euratom-sopimuksen tärkeimpiä tavoitteita olivat tutkimuksen edistäminen ja teknisen tiedon levittäminen, yhdenmukaisten turvallisuusnormien vahvistaminen väestön ja teollisuustyöntekijöiden suojelemiseksi, tutkimuksen helpottaminen ja sen takaaminen, ettei siviilikäyttöön tarkoitettuja ydinaineita siirretä käytettäväksi muuhun käyttöön, varsinkaan sotilaallisiin tarkoituksiin. 

## Lähteet
Brysselin sopimus

**Brysselin sopimus** eli **sulautumissopimus** on 8. huhtikuuta 1965 solmittu sopimus, jonka tavoitteena oli eurooppalaisten toimielinten rationalisoiminen. Sopimuksella perustettiin kaikkia kolmea Euroopan yhteisöä: ETYä, Euratomia ja Euroopan hiili- ja teräsyhteisöä palvelevien komission ja neuvoston perustaminen. Brysselin sopimus tuli voimaan 1. heinäkuuta 1967 ja kumoutui Amsterdamin sopimuksella.

## Lähteet
The Axis of Awesome

**The Axis of Awesome** oli australialainen huumorimusiikkiyhtye, joka oli toiminnassa vuodesta 2006 vuoteen 2018. Yhtyeen muodostivat Jordan Raskopoulos, Benny Davis ja Lee Naimo. Yhtye oli tunnettu komediamusiikistaan sekä populaarimusiikkipardioistaan, eritoten kappaleiden sointurakenteita parodioivasta *Four Chords Song* -kappaleesta.

## Lähteet
Dansk Melodi Grand Prix 2024

**Dansk Melodi Grand Prix 2024** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2024. Kilpailuun lähetettiin noin 600 kappaletta, joista valittiin kahdeksan finalistia. Finalistit julkaistiin 25. tammikuuta.

Finaali pidettiin 17. helmikuuta DR Koncerthuset -konserttisalissa Kööpenhaminassa. Voittajan valitsivat yhdessä katsojat yleisöäänestyksellä ja raati kaksikierroksisessa äänestyksessä. Ensimmäisellä kierroksella äänestettiin kolme kappaletta superfinaaliin, jossa voittaja valittiin.

## Tulos
### Ensimmäinen kierros

### Toinen kierros

## Lähteet
*
*
*

### Viitteet
Pensastuhkasirkku

**Pensastuhkasirkku** (*Xenospingus concolor*) on tangaroihin kuuluva lintulaji. Lajia tavataan Etelä-Amerikassa.

## Koko ja ulkonäkö
Pensastuhkasirkku kasvaa 15–17 cm pitkäksi. Sukupuolet muistuttavat toisiaan ulkonäöltään. Lajin pää ja selkä ovat harmaat ja siivet ja pitkä pyrstö hieman ruskeammat. Otsa on musta. Pensastuhkasirkun rinta ja vatsa ovat päätä ja selkää vaaleammat. Linnun nokka on pitkähkö, kapea ja keltainen.

## Levinneisyys ja elintavat
Pensastuhkasirkkua tavataan Perun länsiosista ja Chilen pohjoisosista. Lajin elinympäristöä ovat kuivahkojen metsien tiheät pensaikot, jotka kasvavat usein vesistöjen lähellä. Se liikuu yksin tai pareittain ja syö enimmäkseen hyönteisiä, mutta myös siemeniä ja hedelmiä.

Pensastuhkasirkku luokitellaan silmälläpidettäväksi, ja kannan kooksi arvioidaan 1&nbsp;000–2&nbsp;500 täysikasvuista yksilöä. Kantaa uhkaa elinympäristön häviäminen.

## Lähteet
Narod

**Narod**,  (’Kansa’), oli kaksi kertaa kuussa ilmestyvä ukrainalainen sosialistinen aikakauslehti. Se ilmestyi 1890–1895, josta Lvivissä tammikuusta 1890 lokakuuhun 1892, Kolomyjassa elokuuhun 1894 ja uudelleen Lvivissä elokuuhun 1895. Lehden päätoimittajia ja pääasiallisia kirjoittajia olivat Ivan Franko ja Myh’ailo Pavlyk. Lisäksi avustajakuntaan kuului nuoria ukrainalaisia sosialisteja, esimerkiksi Volodymyr Oh’rymovytš, Mykola Hankevytš ja Jevhen Levytskyi. Lokakuusta 1890 elokuuhun 1893 *Narod* oli samalla ruteenilais-ukrainalaisen radikaalin puolueen äänenkannattaja.

*Narod* omisti alkuun jonkin verran tilaa myös kirjallisuudelle, esimerkiksi Ivan Frankon runoille ja kertomuksille, ja siinä käsiteltiin yleisesti kulttuuria ja taidetta, mutta vuodesta 1892 lähtien se oli ensisijaisesti poliittinen lehti. *Narodissa* arvosteltiin voimakkaasti Galitsian tilannetta, ja sen muita aiheita olivat sosialistinen liike Euroopassa, naiskysymys Ukrainassa ja sorto Venäjän valtakunnassa. Sen esittämiä näkemyksiä linjasi Myh’ailo Drahomanov, ja siinä julkaistiin monia hänen artikkeleitaan. Lehti omisti hänelle erikoisnumeron vuonna 1894. Muita kirjoittajia olivat Lesja Ukrajinka, Pavlo Hrabovskyi, Vjatšeslav Budzynovskyi, Ahatanhel Krymskyi, S. Danylovytš, Vasyl Stefanyk, Natalija Kobrynska, Les Martovytš, Olha Kobyljanska ja Julijan Batšynskyi, jonka teoksen *Ukrajina Irredenta* ensimmäiset luvut julkaistiin siinä. P. Babjakin kokoama *Narodin* systemaattinen hakemisto julkaistiin Lvivissä vuonna 1970.

## Lähteet
Tatu Siivonen

**Tatu Oskari Siivonen** (s. 13. huhtikuuta 1974 Mikkeli) on suomalainen näyttelijä. Hän on työskennellyt vapaana näyttelijänä useissa teattereissa 2000-luvun vaihteesta alkaen. Valkokankailla hän on näytellyt lähinnä sivuosia.

## Ura
Mikkelissä syntynyt Siivonen varttui Hämeenlinnassa taiteellisten ja urheilullisten harrastusten parissa. Teatteritaiteeseen hän tutustui hämeenlinnalaisessa harrastajateatteri Miniteatterissa. Siivonen opiskeli Teatterikorkeakoulun näyttelijäntyönlaitoksella 1998–2002. Ensimmäisen kolmesta tärkeimmästä teatteriroolistaan hän oli tehnyt jo 1994, jolloin hän näytteli Runaria teoksessa *Runar ja Kyllikki*. Toinen oli nimirooli lastennäytelmässä *[[Peter Pan]]* Tampereen Työväen Teatterissa 2002 ja kolmas oli Olavin rooli teoksessa *Tulipunakukka* Pyynikin kesäteatterissa 2005.

Siivonen on näytellyt niin ikään epookkidraamassa *Täällä Pohjantähden alla* (2002), jossa hän teki Eliaan roolin, ja kansannäytelmässä *[[Tukkijoella (näytelmä)|Tukkijoella]]* (2008), jossa hänen roolinaan oli Huotari. Siivosen pitkään rooliluetteloon kuuluu myös osasuoritukset näytelmissä *[[Lokki (näytelmä)|Lokki]]* (2015), *[[Kolmen pennin ooppera]]* (2016) ja *Villit vuodet* (2017). Hänen suosikkilajinsa on tragikomedia.

Siivonen on näytellyt useissa elokuvissa 2000-luvun alusta alkaen. Vuonna 2002 hän teki Heikki Pajalan roolin rikoselokuvassa *Rotanloukku*. Vuonna 2007 hän näytteli Repeä Markku Pölösen ohjaamassa draamaelokuvassa *[[Lieksa!]]* ja seuraavana vuonna hänellä oli rooli Esa Illin lyhytelokuvassa *Jungle of Dreams*. Siivonen on näytellyt myös Aleksi Salmenperän ohjaamassa draamaelokuvassa *[[Jättiläinen (vuoden 2016 elokuva)|Jättiläinen]]* (2016) ja JP Siilin komediassa *[[Sieniretki]]* (2022). Lauri Nurksen romanttisessa komediassa *[[Sooloilua]]* (2007) Siivosella oli Jannen osa.

## Viitteet
Saltburn

**Saltburn** on vuonna 2023 ensi-iltansa saanut brittiläis-yhdysvaltalainen mustan huumorin sävyttämä jännityselokuva, jonka on ohjannut ja käsikirjoittanut Emerald Fennell. Pääosia esittävät Barry Keoghan, Jacob Elordi, Rosamund Pike, Richard E. Grant, Alison Oliver ja Archie Madekwe.

Elokuvan keskiössä on Oxfordin yliopistossa opiskeleva Oliver (Keoghan), joka saa aristokraattiselta Felixiltä (Elordi) kutsun viettämään kesää hänen eksentrisen perheensä hulppealle kartanolle.

*Saltburn* sai maailmanensi-iltansa Telluriden elokuvajuhlilla 31. elokuuta 2023. Yhdysvalloissa se tuli rajoitettuun teatterilevitykseen 17. marraskuuta 2023. Elokuva julkaistiin maailmanlaajuisesti Amazon Prime Videossa 22. joulukuuta 2023. Elokuva sai pääosin positiivisia arvosteluja sekä lukuisia tunnustuksia, mukaan lukien kaksi Golden Globe -ehdokkuutta ja viisi Bafta-ehdokkuutta.

## Näyttelijät

## Lähteet

## Aiheesta muualla
* Virallinen sivusto  
*
QBZ-03

**QBZ-03** (lyh. sanoista **''q**īngwǔqì **b**ùqiāng **z**ìdòng* – kevyt, kivääri, automaattinen, ) tai *'Type 03''' on kiinalaisen Norincon valmistama rynnäkkökivääri.

QBZ-03 on bullpup-tyyppisen QBZ-95:n seuraaja, mutta on rakenteeltaan perinteinen, eikä bullpup. QBZ-03 on Kiinan asevoimien sijaan enemmän viranomaiskäytössä. Ase on kaasutoiminen ja käyttää kiinalaista 5,8×42 mm -patruunaa. Aseesta on olemassa myös 5,56×45 mm NATO -kaliiperinen ja Stanag-lippaita käyttävä malli vientimarkkinoille.

## Lähteet
Euroopan komission varapuheenjohtaja

**Euroopan komission varapuheenjohtaja** on Euroopan komission salkkukomissaarien työtä koordinoiva johtaja. Varapuheenjohtaja varmistaa, ettei komissaarien suunnitelmat ole keskenään ristiriitaisia. Komissaarit muodostavat yhdessä komission puheenjohtajan kanssa Euroopan komission jäsenten kollegion. Euroopan komission puheenjohtajaehdokas valitsee mahdolliset varapuheenjohtajat EU-jäsenmaiden tekemisen ehdotusten perusteella.

Von der Leyenin I komissiossa otettiin käyttöön **johtavan varapuheenjohtajan** virka, jonka tehtäviin kuuluu varapuheenjohtajan tehtävien lisäksi tietystä ”salkusta” huolehtiminen. Tällöin varapuheenjohtajia oli yhteensä kahdeksan, joista kolme oli johtavia varapuheenjohtajia.

## Lähteet
Susikoira Roi ja seikkailu saaristossa

**Susikoira Roi ja seikkailu saaristossa** on Jorma Kurvisen vuonna 1977 kirjoittama kirja. Kirja on Kurvisen kirjoittaman Susikoira Roi -kirjasarjan toinen osa.

Kirja on ensipainoksen jälkeen painettu uudestaan useaan otteeseen: muun muassa vuosina 1978, 1993 ja 2023. Kirja on käännetty myös saksan kielelle vuonna 1977 nimellä *Schäferhund Roi: das Abenteuer auf den Schären*. Kirja on julkaistu myös äänikirjana.

Yleisradio teki vuonna 1988 kirjaan perustuen televisiosarjan *[[Susikoira Roi – seikkailu saaristossa (televisiosarja)|Susikoira Roi − seikkailu saaristossa]]*. Sarjan pääosissa näyttelivät Paavo Westerberg ja Poliisikoira Jami.

## Lähteet
Kilpailukykyneuvosto

**Kilpailukykyneuvosto** on Euroopan unionin neuvoston muodostama kokoonpano, jonka tehtävänä on edistää unionin kilpailukykyä ja talouskasvua. Neuvosto keskittyy neljään keskeiseen politiikanalaan: sisämarkkinat, teollisuus, tutkimus ja innovointi sekä avaruus. Neuvosto koostuu EU:n jäsenvaltioiden kauppa-, talous-, teollisuus-, tutkimus- ja innovointi- sekä avaruusasioista vastaavista ministereistä. 

Kilpailukykyneuvosto perustettiin kesäkuussa 2002 yhdistämällä kolme aikaisempaa neuvoston kokoonpanoa; sisämarkkinat, teollisuus ja tutkimus.  

## Toiminta
Kilpailukykyneuvosto kokoontuu vähintään neljä kertaa vuodessa keskustelemaan ja tekemään päätöksiä, jotka liittyvät sen neljään keskeiseen toiminta-alueeseen. Kunkin istunnon osallistujat vaihtelevat asialistan mukaisesti, mikä tarkoittaa, että kokouksiin osallistuvat ministerit edustavat kulloinkin käsiteltävän aiheen mukaista ministeriötä. Lisäksi istuntoihin osallistuvat Euroopan komission edustajat, jotka vastaavat kyseisistä politiikanaloista.

## Politiikka
Neuvoston päätavoitteena on EU:n kilpailukyvyn ja kasvun edistäminen. Tämä sisältää:

### Sisämarkkinat
Kilpailukykyneuvosto pyrkii poistamaan esteitä, jotka haittaavat tuotteiden, työvoiman, pääoman ja palveluiden vapaata liikkuvuutta EU:n sisämarkkinoilla.

### Teollisuus
Neuvosto toteuttaa sekä horisontaalisia että alakohtaisia toimia teollisuuspolitiikan alalla. Horisontaaliset toimet tarkoittavat teollisuuspolitiikan integroimista muihin EU:n politiikkoihin, kun taas alakohtaiset toimet keskittyvät kunkin teollisuudenalan erityistarpeisiin.

Neuvosto pyrkii parantamaan yritysten, erityisesti pk-yritysten, toimintaedellytyksiä. Tämä sisältää toimenpiteitä, jotka parantavat elintarvikkeiden saatavuutta, vähentävät byrokratiaa ja edistävät innovointia.

### Tutkimus ja innovointi
Neuvosto edistää tutkimus- ja innovointitoimintaa vahvistamalla Euroopan tieteellistä ja teknologista perustaa sekä edistämällä kansainvälistä kilpalukykyä sekä kasvua ja työllisyyttä.

### Avaruus
Kilpailukykyneuvosto tekee yhteistyötä Euroopan avaruusjärjestön kanssa kehittääkseen Euroopan avaruuspolitiikkaa.

## Lähteet
Lin Yu-chang

**Lin Yu-chang** (; s. 10. maaliskuuta 1971) on taiwanilainen demokraattisen edistyspuolueen poliitikko, joka on toiminut Kiinan tasavallan sisäministerinä vuodesta 2023 lähtien. Hän on aiemmin toiminut Keelungin kaupunginjohtajana sekä puolueensa vt. puheenjohtajana.

Lin on opiskellut maisema-arkkitehtuuria Kiinalaisen kulttuurin yliopistossa ja suorittanut arkkitehtuurin maisterintutkinnon Kansallisessa Taiwanin yliopistossa. Vuonna 2009 Lin oli ehdolla Keelungin kaupunginjohtajaksi; hän sai vaalissa 42,08 prosenttia äänistä ja hävisi Kuomintangin Chang Tong-rongille.  Vuonna 2012 hän pyrki Kiinan tasavallan parlamenttiin Keelungin kaupungin 1. vaalipiiristä; hän sai vaalissa 40,17 prosenttia äänistä ja hävisi Kuomintangin George Hsieh’lle. Vuoden 2014 paikallisvaaleissa hänet valittiin Keelungin kaupunginjohtajaksi 53,15 prosentin ääniosuudella. Vuonna 2018 hänet valittiin jatkokaudelle 54,13 prosentin ääniosuudella. Samana vuonna hänet valittiin demokraattisen edistyspuolueen vt. puheenjohtajaksi.

Tammikuussa 2023 Lin nimitettiin Chen Chien-jenin hallitukseen sisäministeriksi.

## Lähteet
Fasci Italiani di Combattimento

**Fasci Italiani di Combattimento** oli Benito Mussolinin vuonna 1919 perustama väkivaltainen poliittinen järjestö Italiassa. Järjestön jäsenet tulivat tunnetuiksi fasisteina ja mustapaitoina.

## Perustaminen
Mussolini keräsi maaliskuussa vuonna 1919 Milanon Piazza San Sepolcrolla sijainneeseen toimistoon keskiluokkaa edustaneita miehiä luodakseen poliittisen taistelujärjestön. Mussolinia ja paikalle saapuneita 145 miestä yhdistivät samanlaiset aatteet, nationalismi ja militarismi. Miehistä 55 prosenttia oli ottanut osaa ensimmäiseen maailmansotaan. He perustivat Mussolinin ehdotuksesta *fascio di combattimenton*, taisteluliiton. Paikallisia taisteluryhmiä perustettiin pian myös Emilliaan, Toscanaan ja Apuliaan.

## Toiminta
Huhtikuussa 1919 fasistit polttivat sosialistisen päivälehden, nimeltään *L’Avanti!*, toimistot Milanossa. Iskussa kuoli neljä ihmistä, ja lehden toiminta lakkasi useiksi päiviksi. Kesällä 1919 uudelle järjestölle laadittiin radikaali puolueohjelma, jossa vaadittiin uutta valtiosääntöä, ankarampaa verotusta varakkaille ja pitkälle meneviä sosiaalisia uudistuksia. Kirkkoon ja monarkiaan fasistit suhtautuivat kielteisesti. Vuoden 1920 loppuun mennessä fasistien iskuissa sosialistisia, kommunistisia, tasavaltalaisia, katolisia ja osuustoiminnallisia organisaatioita sekä ammattijärjestöjä vastaan oli kuollut satoja ihmisiä.

Marraskuussa 1921 Mussolinin johtamat fasistit, joiden kannatus oli järjestön perustamisen jälkeen kasvanut, perustivat poliittisen puolueen *Partito Nazionale Fascista* eli Kansallisen fasistipuolueen.

## Lähteet
Ympäristöneuvosto

**Ympäristöneuvosto** on Euroopan unionin neuvoston muodostama kokoonpano, joka vastaa unionin ympäristöpolitiikasta. Sen tehtävänä on edistää ympäristönsuojelua, luonnonvarojen harkittua käyttöä ja ihmisten terveyden suojelua sekä käsitellä kansainvälisiä ympäristökysymyksiä, erityisesti ilmastonmuutosta. Neuvosto koostuu EU-jäsenvaltioiden ympäristöasioista vastaavista ministereistä.

## Toiminta
Ympäristöneuvosto kokoontuu tavallisesti neljä kertaa vuodessa. Neuvostossa kokoontuvat jäsenvaltioiden ympäristöasioista vastaavat ministerit keskustelemaan ja tekemään päätöksiä EU:n ympäristöpolitiikan suhteen. Euroopan komissiota istunnoissa edustavat ympäristökomissaari ja ilmastokomissaari.

## Politiikka
Ympäristöneuvoston keskeisenä tehtävänä on hyväksyä, yhdessä Euroopan parlamentin kanssa, lainsäädäntöä, joka suojaa ympäristöä ja edistää kestävää kehitystä. Tähän sisältyy toimenpiteitä luontotyyppien suojelun, ilman ja veden puhtauden ylläpitämisen, jätehuollon parantamisen, myrkyllisten kemikaalien käytön valvonnan sekä yritysten siirtymisen kestävään talouteen helpottamisen alalla.

Lisäksi ympäristöneuvosto varmistaa, että ympäristönäkökohtia otetaan huomioon EU:n muiden politiikkojen, kuten teollisuuden, maatalouden, liikenteen, energian ja palveluiden suunnittelussa ja toteutuksessa.

## Kansainvälinen yhteistyö
Kansainvälisellä tasolla EU ja sen jäsenmaat pyrkivät varmistamaan, että kansainväliset ympäristö- ja ilmastosopimukset noudattavat EU:n asettamia ympäristönormeja. Ympäristöneuvosto valmistelee EU:n kantoja kansainvälisiä ympäristökonferensseja ja ilmastoneuvotteluja varten.

## Lähteet
QBZ-95

**QBZ-95** (lyh. sanoista **''q**īngwǔqì **b**ùqiāng **z**ìdòng* – kevyt, kivääri, automaattinen, ) tai *'Type 95''' on kiinalaisen Norincon valmistama bullpup-tyyppinen rynnäkkökivääri. Ase on Kiinan Kansan vapautusarmeijan palveluskivääri ja sitä käytetään useissa aseistetuissa joukoissa, kuten viranomaisorganisaatioissa, Kiinassa sekä muissa maissa. Aseperhettä on valmistettu vuodesta 1995. Sen seuraaja armeijan palveluksessa on QBZ-191, joka tulee korvaamaan QBZ-95:n tulevaisuudessa.

## Suunnittelu
QBZ-95 on Kansan vapautusarmeijan palveluksessa Type 81:n ja sen variaatioiden seuraaja. Palveluskivääriksi asetta alettiin valmistaa vuonna 1995.

Type 95 -aseperheeseen kuuluu lukuisia eri versioita. Kaikille aseille yhteistä on laukaisukoneisto, joka sijaitsee liipaisimen takana (bullpup). Toimintaperiaate on lyhytiskuinen kaasumäntä. Runko on polymeeriä. Tavallisen QBZ-95 -rynnäkkökiväärin lisäksi siitä on muita kivääri- karbiini- ja konekiväärimalleja. Standardipatruuna on kiinalainen 5,8×42 mm DPB87. Aseeseen voidaan kiinnittää lisävarusteita, kuten pistin tai kranaatinheitin. Ulkomaiden markkinoille suunnattu mallisarja on QBZ-97, joka käyttää länsimaista 5,56×45 mm NATO -patruunaa ja Stanag-lippaita. Kiina on myynyt aseita useille maille Aasiassa ja Afrikassa.

## Lähteet
Ele.me

**Ele.me** () on kiinalainen nettisivusto ja sovellus, joka tarjoaa alustan ruoan tilaamiseksi ja kuljettamiseksi asiakkaan kotiin.

Ele.men perustivat vuonna 2008 logistiikkateknologiayhtiönä Mark Zhang ja Jack Kang. Sen pääpaikaksi tuli Shanghai. Huhtikuussa 2018 Alibaba Group osti Ele.men kokonaisuudessaan 9,5 miljardilla Yhdysvaltain dollarilla. Vuonna 2017 Ele.men kautta tilasi ruokaa yli 130 miljoonaa käyttäjää 1,3 miljoonasta ravintolasta yli 1&nbsp;400:ssa kaupungissa. Päivittäin tilauksia käsiteltiin yli 9 miljoonaa.

## Lähteet
Ruotsin ralli 2024

**Ruotsin ralli 2024** (virallisesti *71. Rally Sweden*) oli rallin maailmanmestaruussarjan kilpailu kaudella 2024. Kilpailu järjestettiin 15.&ndash;18. helmikuuta 2024 ja kilpailun huoltopaikka oli Uumajassa.

## Kilpailijat

Kilpailuun ilmoittautui yhteensä 57 autokuntaa, jossa on mukana Rally1-autojen (P1) lisäksi WRC2-, WRC3 ja JWRC-sarjoissa ajavia Rally2- ja Rally3-autoja (P2 ja P3).

## Erikoiskokeet
Kilpailuun kuului 18 erikoiskoetta, joiden pituus oli . Siirtymiä oli yhteensä  ja koko kilpailun pituus oli .

Testierikoiskoe ajettiin torstaina 15. helmikuuta ja ensimmäinen erikoiskoe ajettiin samana päivänä. Kilpailun viimeinen erikoiskoe ajettiin sunnuntaina 18. helmikuuta.
Brattbyn erikoiskoe on nimetty Craig Breenin muistolle tämän käyttämän kilpailunumeron mukaan.

## Tapahtumia
Perjantaina kilpailussa oli vaikeat olosuhteet ja perjantain jälkeen kymmenen kärkijoukossa oli kuusi Rally2-autoa. Virolainen Georg Linnamäe ajoi nopeimman ajan erikoiskokeella 5. Kalle Rovanperä ja Ott Tänak joutuivat keskeyttämään. Elfyn Evans ja Thierry Neuville menettivät runsaasti aikaa auraajan roolissa lähtöjärjestyksessä. Perjantaina Takamoto Katsuta nousi yleiskilpailun johtoon. Katsuta ajoi penkkaan lauantaina ja Lappi ajaa kilpailun johdossa.

## Tulokset

### Lauantain sijoitukset

### Sunnuntain sijoitukset

### Power Stage -sijoitukset

### Loppusijoitukset

## Lähteet